Ըստ մեր ունեցած հավաստի տեղեկությունների, երկրորդ նախագահ Ռոբերտ Քոչարյանն այժմ ուշադրությամբ հետևում է ընտրական զարգացումներին, որպեսզի մշակի իր մարտավարությունը: Իսկ սա նշանակում է, որ նա նորից ցանկություն է հայտնել մասնակցել նախագահական ընտրություններին` իր թեկնածությունն առաջադրելով Սերժ Սարգսյանի դեմ: Բնականաբար` Քոչարյանի գլխավոր քաղաքական հենարանը «Բարգավաճ Հայաստան» կուսակցությունն է լինելու: Եթե ԲՀԿ-ն ընտրություններում հավաքի 30 տոկոսից ավելի ձայն, սա երաշխիք կլինի, որպեսզի Քոչարյանը վստահորեն մտնի ընտրապայքարի մեջ: